title: REGULAMENTUL DE PUNERE ÎN APLICARE (UE) …/… AL COMISIEI de modificare a Regulamentului de punere în aplicare (UE) 2016/1240 în ceea ce privește desfacerea stocurilor de intervenție pentru programul de distribuire a alimentelor către cele mai defavorizate persoane

text:
               REGULAMENTUL DE PUNERE ÎN APLICARE (UE) …/… AL COMISIEI

               din 16.8.2017

               de modificare a Regulamentului de punere în aplicare (UE) 2016/1240 în ceea ce privește desfacerea stocurilor de intervenție pentru programul de distribuire a alimentelor către cele mai defavorizate persoane

               COMISIA EUROPEANĂ,

               având în vedere Tratatul privind funcționarea Uniunii Europene,

               având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului
                  1
               , în special articolul 20 litera (i),

               întrucât:

               (1)În conformitate cu articolul 16 alineatul (2) din Regulamentul (UE) nr. 1308/2013, produsele achiziționate în cadrul intervenției publice („produsele de intervenție”) pot fi desfăcute prin punerea lor la dispoziție pentru programul de distribuire a alimentelor către cele mai defavorizate persoane din Uniune („programul”), conform celor stabilite în actele legislative relevante ale Uniunii.

               (2)Articolul 23 alineatul (4) din Regulamentul (UE) nr. 223/2014 al Parlamentului European și al Consiliului
                  2
                prevede că alimentele care urmează să fie distribuite către cele mai defavorizate persoane din Uniune pot fi obținute prin utilizarea, prelucrarea sau vânzarea de produse de intervenție, cu condiția ca această opțiune să fie cea mai favorabilă din punct de vedere economic și să nu întârzie în mod nejustificat furnizarea alimentelor.

               (3)Deși Regulamentul delegat (UE) 2016/1238 al Comisiei
                  3
                cuprinde dispoziții referitoare la constituirea unei garanții pentru depunerea unei oferte privind desfacerea de produse de intervenție în cadrul programului, Regulamentul de punere în aplicare (UE) 2016/1240 al Comisiei
                  4
                nu conține norme detailate privind procedurile legate de produsele puse la dispoziția programului.

               (4)Atunci când există produse de intervenție și condițiile de piață predominante permit desfacerea acestor produse, Comisia ar trebui să dispună de posibilitatea de a decide să pună produsele respective la dispoziția programului. În acest scop, Comisia ar trebui să fixeze cantitatea care să fie pusă la dispoziție, iar statele membre care doresc să primească o parte din cantitatea pusă la dispoziție ar trebui să depună o cerere.

               (5)În cazul în care cantitatea totală solicitată depășește cantitatea totală disponibilă, produsele ar trebui alocate în mod proporțional cu cantitățile solicitate. Apoi, repartizarea loturilor disponibile între statele membre ar trebui să se realizeze în conformitate cu criterii care urmează să fie definite de Comisie, în legătură cu localizarea produselor.

               (6)Deoarece este posibil ca produsele de intervenție să fie de tip diferit și să prezinte caracteristici diferite, cea mai adecvată și mai eficientă modalitate de desfacere în scopurile programului poate fi de asemenea diferită. Prin urmare, este necesar să se stabilească normele procedurale relevante, inclusiv anumite termene.

               (7)Pe lângă utilizarea sau prelucrarea produselor de intervenție, o posibilă opțiune eficientă este vânzarea prin licitații organizate de statele membre cărora le-a fost alocată o parte din cantitatea pusă la dispoziția programului. Ar trebui stabilite norme specifice privind vânzarea prin astfel de licitații. Pentru evitarea riscului de perturbare a piețelor relevante atunci când se realizează vânzarea prin licitații, este oportun să se stabilească un preț minim sub care nu poate fi admisă nicio ofertă.

               (8)Prin urmare, Regulamentul de punere în aplicare (UE) 2016/1240 ar trebui modificat în consecință.

               (9)Măsurile prevăzute în prezentul regulament sunt conforme cu avizul Comitetului pentru organizarea comună a piețelor agricole,

               ADOPTĂ PREZENTUL REGULAMENT:

               Articolul 1

               Regulamentul de punere în aplicare (UE) 2016/1240 se modifică după cum urmează:

               1.În titlul II, se adaugă următorul capitol IV:

               „Capitolul IV

               Desfacerea de produse de intervenție pentru programul de distribuire a alimentelor către cele mai defavorizate persoane din Uniune

               Articolul 38a

               Punerea produselor de intervenție la dispoziția programului

               (1)Prin intermediul unui regulament de punere în aplicare adoptat în conformitate cu procedura menționată la articolul 229 alineatul (2) din Regulamentul (UE) nr. 1308/2013, Comisia poate pune produse de intervenție la dispoziția programului de distribuire a alimentelor către cele mai defavorizate persoane din Uniune, menționat la articolul 16 alineatul (2) din regulamentul respectiv («programul»).

               (2)Regulamentul de punere în aplicare menționat la alineatul (1) conține în special următoarele informații:

               (a)tipul și cantitatea produselor care sunt puse la dispoziția programului;

               (b)localizarea produselor puse la dispoziția programului și criteriile de repartizare a loturilor disponibile între statele membre vizate, pe baza localizării acestora;

               (c)modul în care trebuie desfăcute produsele, în conformitate cu articolul 23 alineatul (4) al doilea paragraf din Regulamentul (UE) nr. 223/2014 al Parlamentului European și al Consiliului* (utilizare directă, prelucrare sau vânzare), pentru a le pune la dispoziția programului într-un mod care este cea mai favorabilă opțiune din punct de vedere economic, ținând seama de tipul și de caracteristicile produselor;

               (d)în cazul în care produsele urmează să fie vândute în conformitate cu articolul 38b din prezentul regulament, nivelul garanției care trebuie constituită în conformitate cu articolul 4 litera (a) din Regulamentul delegat (UE) 2016/1238 și prețul sub care produsele nu se vând.

               (3)Statele membre care doresc să le fie alocată o parte din sau toată cantitatea menționată la alineatul (2) litera (a) adresează Comisiei o cerere în termen de 10 zile lucrătoare de la publicarea regulamentului de punere în aplicare menționat la alineatul (1). Cererea respectivă precizează tipul și cantitatea (exprimată în tone) produsului solicitat. Cantitatea solicitată de un stat membru nu depășește cantitatea menționată la alineatul (2) litera (a).

               (4)În termen de 20 de zile lucrătoare de la publicarea regulamentului de punere în aplicare menționat la alineatul (1), Comisia adoptă un regulament de punere în aplicare, fără a aplica procedura menționată la articolul 229 alineatul (2) sau (3) din Regulamentul (UE) nr. 1308/2013, prin care:

               (a)alocă o cantitate fiecărui stat membru care a depus o cerere;

               (b)precizează localizarea loturilor disponibile repartizate statelor membre în cauză în conformitate cu criteriile menționate la alineatul (2) litera (b).

               În scopul primului paragraf litera (a), atunci când cantitatea totală solicitată de statele membre depășește cantitatea menționată la alineatul (2) litera (a), statelor membre în cauză li se alocă o cantitate proporțională cu cantitatea pe care au solicitat-o.

               (5) În cazul în care cantitatea alocată unui stat membru este cu 50 % mai mică decât cantitatea solicitată, statul membru respectiv poate renunța la cantitatea care i-a fost alocată, informând Comisia cu privire la decizia sa în termen de 10 zile lucrătoare de la publicarea regulamentului de punere în aplicare prin care s-au alocat produsele. Produsele în cauză nu mai sunt la dispoziția programului în temeiul regulamentului de punere în aplicare respectiv.

               Articolul 38b

               Vânzarea de produse de intervenție puse la dispoziția programului

               (1)În cazul în care regulamentul de punere în aplicare menționat la articolul 38a alineatul (1) prevede că produsele puse la dispoziția programului trebuie desfăcute prin vânzare, se aplică alineatele (2)-(7) din prezentul articol.

               (2)În termen de 40 de zile lucrătoare de la publicarea regulamentului de punere în aplicare prin care s-au alocat produsele, agenția de plăți a statului membru căruia i-au fost alocate produse în conformitate cu articolul 38a alineatul (4) deschide o procedură de licitație pentru vânzarea produselor.

               În cazul în care unui stat membru i-au fost alocate produse deținute de agenția de plăți a altui stat membru, agenția de plăți care deține produsele transmite agenției de plăți care vinde produsele informațiile menționate la articolul 29 alineatul (2) literele (d)-(g), în termen de 10 zile lucrătoare de la publicarea regulamentului de punere în aplicare prin care s-au alocat produsele.

               (3)În cazul în care agenția de plăți a unui stat membru căruia i-au fost alocate produse deținute de agenția de plăți a altui stat membru vinde o parte din sau toate produsele respective, agenția de plăți care vinde produsele plătește agenției de plăți care le deține la valoarea contabilă menționată la articolul 16 alineatul (2) din Regulamentul (UE) nr. 1308/2013. Această plată se efectuează în termen de 4 zile lucrătoare de la primirea din partea unui operator a plății sumei corespunzătoare ofertei acestuia. Agenția de plăți care deține produsele emite ordinul de scoatere din depozitare menționat la articolul 37 din prezentul regulament în termen de 5 zile lucrătoare de la primirea plății de la agenția de plăți care vinde produsele.

               (4)În termen de 10 zile lucrătoare de la primirea din partea unui operator a plății sumei corespunzătoare ofertei acestuia, agenția de plăți care vinde produsele transferă diferența dintre prețul de vânzare și valoarea contabilă a produselor, înmulțită cu cantitatea vândută, organismului către care Comisia efectuează plăți în temeiul Regulamentului (UE) nr. 223/2014. Această sumă transferată este utilizată pentru a finanța achiziționarea și distribuirea de alimente către cele mai defavorizate persoane, pe lângă resursele deja disponibile în cadrul programului operațional.

               (5)Orice costuri administrative legate de vânzarea produselor sunt suportate de agenția de plăți care vinde produsele.

               (6)Unei proceduri de licitație deschise de o agenție de plăți în conformitate cu alineatul (2) din prezentul articol i se aplică capitolul II din Regulamentul delegat (UE) 2016/1238 și titlul II capitolul III din prezentul regulament, cu excepția articolului 28 alineatul (2), a articolului 29 alineatul (2) litera (b), a articolului 30 alineatul (1) literele (a) și (e), a articolului 31, a articolului 32 alineatul (2), a articolului 33 alineatul (2) al doilea paragraf și a articolului 36 din prezentul regulament. Articolul 32 alineatul (1) și articolul 33 alineatul (3) se aplică mutatis mutandis unei decizii de acest gen a unui stat membru. În sensul articolului 30 alineatul (1) litera (g), valoarea garanției prevăzute în regulamentul de punere în aplicare care deschide vânzarea se înțelege ca fiind valoarea garanției prevăzute în regulamentul de punere în aplicare menționat la articolul 38a alineatul (1).

               (7)În cazul în care o parte din sau toate produsele alocate unui stat membru nu au fost vândute în termen de 5 luni de la publicarea regulamentului de punere în aplicare prin care s-au alocat produsele, respectivele produse nu mai sunt disponibile în temeiul regulamentului de punere în aplicare în cauză.

               ---------------

                  * Regulamentul (UE) nr. 223/2014 al Parlamentului European și al Consiliului din 11 martie 2014 privind Fondul de ajutor european destinat celor mai defavorizate persoane (JO L 72, 12.3.2014, p. 1).”

               2.La articolul 65 alineatul (1) litera (d), punctul (ii) se înlocuiește cu următorul text:

               „(ii) informații referitoare la desfacerile pentru programul de distribuire a alimentelor către cele mai defavorizate persoane, inclusiv suma în cauză (diferența dintre prețul de vânzare și valoarea contabilă) și momentul în care respectiva sumă este transferată organismului către care Comisia efectuează plăți în temeiul Regulamentului (UE) nr. 223/2014, în conformitate cu articolul 38b alineatul (4) din prezentul regulament.”

               Articolul 2

               Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.

               Prezentul regulament este obligatoriu în toate elementele sale și se aplică direct în toate statele membre.

               Adoptată la Bruxelles, 16.8.2017.

                     Pentru Comisie

                     Preşedintele
                     Jean-Claude JUNCKER

                     (1)
                  JO L 347, 20.12.2013, p. 671.

                     (2)
                  Regulamentul (UE) nr. 223/2014 al Parlamentului European și al Consiliului din 11 martie 2014 privind Fondul de ajutor european destinat celor mai defavorizate persoane (JO L 72, 12.3.2014, p. 1).

                     (3)
                  Regulamentul delegat (UE) 2016/1238 al Comisiei din 18 mai 2016 de completare a Regulamentului (UE) nr. 1308/2013 al Parlamentului European și al Consiliului în ceea ce privește intervenția publică și ajutoarele pentru depozitarea privată (JO L 206, 30.7.2016, p. 15).

                     (4)
                  Regulamentul de punere în aplicare (UE) 2016/1240 al Comisiei din 18 mai 2016 de stabilire a normelor de aplicare a Regulamentului (UE) nr. 1308/2013 al Parlamentului European și al Consiliului în ceea ce privește intervenția publică și ajutorul pentru depozitarea privată (JO L 206, 30.7.2016, p. 71).


title: REGULAMENTUL DE PUNERE ÎN APLICARE (UE) …/… AL COMISIEI care specifică formatele tehnice pentru raportarea de către statele membre în temeiul Regulamentului (UE) nr. 1143/2014 al Parlamentului European și al Consiliului

text:
               REGULAMENTUL DE PUNERE ÎN APLICARE (UE) …/… AL COMISIEI

               din 10.8.2017

               care specifică formatele tehnice pentru raportarea de către statele membre în temeiul Regulamentului (UE) nr. 1143/2014 al Parlamentului European și al Consiliului

               COMISIA EUROPEANĂ,

               având în vedere Tratatul privind funcționarea Uniunii Europene,

               având în vedere Regulamentul (UE) nr. 1143/2014 al Parlamentului European și al Consiliului din 22 octombrie 2014 privind prevenirea și gestionarea introducerii și răspândirii speciilor alogene invazive
                  1
               , în special articolul 24 alineatul (4),

               întrucât:

               (1)Regulamentul (UE) nr. 1143/2014 prevede obligația Comisiei de a specifica formatele tehnice pentru raportare, în scopul de a simplifica și a raționaliza obligațiile statelor membre în ceea ce privește raportarea informațiilor prevăzute la articolului 24 alineatul (1).

               (2)În acest scop, prezentul regulament de punere în aplicare limitează raportarea sub formă de text liber, facilitează colectarea datelor pentru deducerea indicatorilor-cheie și favorizează trimiterile la informații care sunt deja disponibile public la nivel național, utilizând în același timp beneficiile aduse de aplicarea Directivei 2007/2/CE a Parlamentului European și a Consiliului
                  2
                pentru datele spațiale și asigurând coerența cu politicile conexe, precum Directivele 2000/60/CE
                  3
               , 2008/56/CE
                  4
                și 2009/147/CE
                  5
                ale Parlamentului European și Consiliului și Directiva 92/43/CEE a Consiliului
                  6
               .

               (3)Directiva 2007/2/CE impune autorităților publice din statele membre să asigure disponibilitatea seturilor de date spațiale în conformitate cu normele de aplicare privind metadatele, serviciile de rețea și interoperabilitatea seturilor și serviciilor de date spațiale prevăzute de Regulamentul (UE) nr. 1089/2010
                  7
                al Comisiei, inclusiv dispozițiile din secțiunea 18 a anexei IV („Distribuția speciilor”) la regulamentul respectiv.

               (4)Măsurile prevăzute în prezentul regulament sunt conforme cu avizul Comitetului pentru specii alogene invazive,

               ADOPTĂ PREZENTUL REGULAMENT:

               Articolul 1

               Formatele tehnice care trebuie utilizate de statele membre pentru transmiterea către Comisie a informațiilor prevăzute la articolul 24 alineatul (1) din Regulamentul (UE) nr. 1143/2014 sunt stabilite în anexa la prezentul regulament.

               Articolul 2

               Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

               Prezentul regulament este obligatoriu în toate elementele sale și se aplică direct în toate statele membre.

               Adoptată la Bruxelles, 10.8.2017.

                     Pentru Comisie

                     Preşedintele
                     Jean-Claude JUNCKER

                     (1)
                  JO L 317, 4.11.2014, p. 35.

                     (2)
                  Directiva 2007/2/CE a Parlamentului European și a Consiliului din 14 martie 2007 de instituire a unei infrastructuri pentru informații spațiale în Comunitatea Europeană (JO L 108, 25.4.2007, p. 1).

                     (3)
                  Directiva 2000/60/CE a Parlamentului European și a Consiliului din 23 octombrie 2000 de stabilire a unui cadru de politică comunitară în domeniul apei (JO L 327, 22.12.2000, p. 1).

                     (4)
                  Directiva 2008/56/CE a Parlamentului European și a Consiliului din 17 iunie 2008 de instituire a unui cadru de acțiune comunitară în domeniul politicii privind mediul marin (JO L 164, 25.6.2008, p. 19).

                     (5)
                  Directiva 2009/147/CE a Parlamentului European și a Consiliului din 30 noiembrie 2009 privind conservarea păsărilor sălbatice (JO L 20, 26.1.2010, p. 7).

                     (6)
                  Directiva 92/43/CEE a Consiliului din 21 mai 1992 privind conservarea habitatelor naturale și a speciilor de faună și floră sălbatică (JO L 206, 22.7.1992, p. 7).

                     (7)
                  Regulamentul (UE) nr. 1089/2010 al Comisiei din 23 noiembrie 2010 de punere în aplicare a Directivei 2007/2/CE a Parlamentului European și a Consiliului în ceea ce privește interoperabilitatea seturilor și serviciilor de date spațiale (JO L 323, 8.12.2010, p. 11).

    ---documentbreak---

               Formatele tehnice care trebuie utilizate de statele membre pentru transmiterea către Comisie a informațiilor prevăzute la articolul 24 alineatul (1) din Regulamentul (UE) nr. 1143/2014 privind prevenirea și gestionarea introducerii speciilor alogene invazive

                        INFORMAȚIILE TRANSMISE ÎN APLICAREA

                        ARTICOLULUI 24 ALINEATUL (1) DIN REGULAMENTUL (UE) NR. 1143/2014

                        Stat membru

                        Perioada de raportare

                        SECȚIUNEA A

                        Informații de furnizat pentru fiecare dintre speciile alogene invazive de interes pentru Uniune și pentru fiecare dintre speciile alogene invazive de interes regional care fac obiectul măsurilor în conformitate cu articolul 11 alineatul (2) din Regulamentul (UE) nr. 1143/2014

                        Informații privind specia, distribuția, răspândirea și modelele de reproducere

                        1.

                        Denumirea științifică a speciei

                        2.

                        Denumirea comună a speciei (facultativ)

                        3.

                        Specia este prezentă pe teritoriul statului membru?

                        Da

                        □

                        4.

                        Nu

                        □

                        5.

                        Nu există informații

                        □

                        6.

                        Distribuția speciei, inclusiv informații privind răspândirea și modelele de reproducere (se completează numai dacă răspunsul la întrebarea 3 de mai sus este „Da”)

                        7.

                        Informații suplimentare (facultativ)

                        Informații privind autorizațiile emise pentru această specie
                        Se completează numai pentru speciile alogene invazive de interes pentru Uniune

                        8.

                        Au fost emise autorizații pentru această specie în cursul perioadei de raportare?

                        Da

                        □

                        Nu

                        □

                        9.

                        Se completează numai dacă răspunsul la întrebarea 6 de mai sus este „Da”

                        Anul calendaristic vizat

                        10.

                        Scopul autorizației

                        Numărul de autorizații emise

                        Numărul sau volumul total de exemplare autorizate corespunzător autorizațiilor emise

                        11.

                        Autorizații pentru cercetare

                        12.

                        Autorizații pentru conservare ex situ

                        13.

                        Autorizații pentru producția științifică și utilizarea medicinală ulterioară în beneficiul sănătății umane

                        14.

                        Autorizații pentru alte activități după autorizarea de către Comisie [articolul 9 din Regulamentul (UE) nr. 1143/2014]

                        15.

                        Informații suplimentare (facultativ)

                        Informații privind inspecțiile

                        Se completează doar pentru speciile alogene invazive de interes pentru Uniune, dacă răspunsul la întrebarea 6 de mai sus este „Da”

                        16.

                        Anul calendaristic vizat

                        17.

                        Scopul autorizației

                        Numărul de unități inspectate

                        Numărul sau volumul de exemplare autorizate corespunzător autorizațiilor deținute de unitățile inspectate

                        Numărul de unități inspectate care nu au fost considerate conforme cu condițiile prevăzute în autorizații

                        Numărul sau volumul de exemplare autorizate corespunzător autorizațiilor deținute de unități inspectate considerate neconforme cu condițiile prevăzute în permise

                        18.

                        Autorizații pentru cercetare

                        19.

                        Autorizații pentru conservare ex situ

                        20.

                        Autorizații pentru producția științifică și utilizarea medicinală ulterioară în beneficiul sănătății umane

                        21.

                        Autorizații pentru alte activități după autorizarea de către Comisie [articolul 9 din Regulamentul (UE) nr. 1143/2014]

                        22.

                        Informații suplimentare (facultativ)

                        Informații privind măsura sau măsurile de eradicare rapidă luate pentru această specie

                         [articolul 17 din Regulamentul (UE) nr. 1143/2014]

                        23.

                        Specia a făcut obiectul unor măsuri de eradicare rapidă în cursul perioadei de raportare?

                        Da

                        □

                        24.

                        Nu

                        □

                        25.

                        Se completează numai dacă răspunsul la întrebarea 11 de mai sus este „Da”

                        Măsură (măsuri)

                        Data de începere

                        26.

                        Durata estimată sau data de încetare a aplicării măsurii (măsurilor)

                        27.

                        Partea teritoriului

                        28.

                        Regiunea biogeografică (regiunile biogeografice)

                        29.

                        Subunitatea (subunitățile) bazinului hidrografic

                        30.

                        Subregiunea marină (subregiunile marine)

                        31.

                        Metoda sau metodele utilizate

                        Mecanice/fizice

                        □

                        32.

                        Chimice

                        □

                        33.

                        Biologice

                        □

                        34.

                        Altele

                        □

                        35.

                        Eficacitatea măsurii (măsurilor)

                        Eradicare

                        □

                        36.

                        Populație în scădere

                        □

                        37.

                        Populație stabilă

                        □

                        38.

                        Populația continuă să crească

                        □

                        39.

                        Tendința populației este neclară

                        □

                        40.

                        Specii nevizate afectate

                        Impactul pentru fiecare specie

                        41.

                        42.

                        43.

                        Informații suplimentare (facultativ)

                        Informații privind măsura sau măsurile de gestionare luate pentru această specie

                         [articolul 19 din Regulamentul (UE) nr. 1143/2014]

                        44.

                        Specia a făcut obiectul unor măsuri de gestionare în cursul perioadei de raportare?

                        Da

                        □

                        45.

                        Nu

                        □

                        46.

                        Se completează numai dacă răspunsul la întrebarea 14 de mai sus este „Da”

                        Măsură (măsuri)

                        Data de începere

                        47.

                        Durata estimată sau data de încetare a aplicării măsurii (măsurilor)

                        48.

                        Obiectivul măsurii (măsurilor)

                        Eradicare

                        □

                        49.

                        Control

                        □

                        50.

                        Izolare

                        □

                        51.

                        Partea teritoriului

                        52.

                        Regiunea biogeografică (regiunile biogeografice)

                        53.

                        Subunitatea (subunitățile) bazinului hidrografic

                        54.

                        Subregiunea marină (subregiunile marine)

                        55.

                        Metoda sau metodele utilizate

                        Mecanice/fizice

                        □

                        56.

                        Chimice

                        □

                        57.

                        Biologice

                        □

                        58.

                        Altele

                        □

                        59.

                        Eficacitatea măsurii (măsurilor)

                        Eradicare

                        □

                        60.

                        Populație în scădere

                        □

                        61.

                        Populație stabilă

                        □

                        62.

                        Populația continuă să crească

                        □

                        63.

                        Tendința populației este neclară

                        □

                        64.

                        Specii nevizate afectate

                        Impactul pentru fiecare specie

                        65.

                        66.

                        67.

                        Informații suplimentare (facultativ)

                        Informații privind impactul acestei specii

                         (facultativ)

                        68.

                        Observații privind impactul speciei în cursul perioadei de raportare

                        SECȚIUNEA B

                        Informații de furnizat pentru fiecare dintre speciile alogene invazive de interes pentru un stat membru

                        1.

                        Statul membru a stabilit o listă națională a speciilor alogene invazive de interes pentru acesta?

                        În cazul unui răspuns afirmativ, se răspunde la întrebările de la 2 la 5 de mai jos pentru fiecare specie de pe lista respectivă.

                        Da

                        □

                        2.

                        Nu

                        □

                        3.

                        Denumirea științifică a speciei

                        4.

                        Denumirea comună a speciei (facultativ)

                        5.

                        Specia este prezentă pe teritoriul statului membru?

                        Da

                        □

                        6.

                        Nu

                        □

                        7.

                        Nu există informații

                        □

                        8.

                        Distribuția speciei, inclusiv informații privind răspândirea și modelele de reproducere (se completează numai dacă răspunsul la întrebarea 4 de mai sus este „Da”, facultativ)

                        9.

                        Măsura (măsurile) aplicate pe teritoriul statului membru cu privire la specie

                        10.

                        Restricție privind introducerea intenționată pe teritoriu

                        □

                        11.

                        Restricție privind ținerea intenționată, inclusiv în spații izolate

                        □

                        12.

                        Restricție privind creșterea intenționată în scopul înmulțirii, inclusiv în spații izolate

                        □

                        13.

                        Restricție privind transportarea intenționată, cu excepția transportării în contextul eradicării

                        □

                        14.

                        Restricție privind introducerea intenționată pe piață

                        □

                        15.

                        Restricție privind utilizarea intenționată sau realizarea intenționată de schimburi

                        □

                        16.

                        Restricție privind permiterea intenționată a reproducerii, creșterii sau cultivării, inclusiv în spații izolate

                        □

                        17.

                        Restricție privind eliberarea intenționată în mediu

                        □

                        18.

                        Derogări prevăzute de sistemul de autorizare în temeiul articolului 8

                        □

                        19.

                        Abordată în planurile de acțiune în temeiul articolului 13

                        □

                        20.

                        Face obiectul sistemului de supraveghere în temeiul articolului 14

                        □

                        21.

                        Controale oficiale pentru a preveni introducerea intenționată

                        □

                        22.

                        Face obiectul sistemului de detectare timpurie

                        □

                        23.

                        Face obiectul eradicării rapide în urma detectării timpurii

                        □

                        24.

                        Face obiectul unor măsuri de gestionare, în cazul răspândirii pe scară largă

                        □

                        25.

                        Măsuri de restaurare

                        □

                        26.

                        Informații suplimentare (facultativ)

                        SECȚIUNEA C

                        Informații orizontale

                        1.

                        Link către informații online cu privire la autorizațiile emise în conformitate cu cerințele de la articolul 8 alineatul (7) din Regulamentul (UE) nr. 1143/2014

                        2.

                        Planul (planurile) de acțiune menționat(e) la articolul 13 alineatul (2) din Regulamentul (UE) nr. 1143/2014

                        3.

                        Căi de introducere prioritare abordate

                        Specia vizată

                        4.

                        5.

                        6.

                        Descrierea sistemului de supraveghere instituit în temeiul articolului 14 din Regulamentul (UE) nr. 1143/2014

                        7.

                        Descrierea sistemului de control oficial instituit în temeiul articolului 15 din Regulamentul (UE) nr. 1143/2014

                        8.

                        Descrierea măsurilor luate pentru a informa publicul

                        9.

                        Costul acțiunilor realizate în scopul conformării cu Regulamentul (UE) nr. 1143/2014

                        10.

                        Informații suplimentare (facultativ)

               Instrucțiuni pentru compilarea informațiilor care trebuie prezentate

               Statele membre trebuie să transmită informații în legătură cu toate chestiunile, cu excepția celor indicate ca fiind facultative.

               SECȚIUNEA A

               Toate întrebările din secțiunea A se completează pentru fiecare dintre speciile alogene invazive incluse pe lista Uniunii menționată la articolul 4 alineatul (1) din Regulamentul (UE) nr. 1143/2014 în vigoare până la sfârșitul ultimului an calendaristic care face obiectul raportului.

               Pentru fiecare dintre speciile de interes regional pentru care a intrat în vigoare, până la aceeași dată, un act de punere în aplicare în temeiul articolului 11 alineatul (2) din Regulamentul (UE) nr. 1143/2014, se completează numai întrebările de la 1 la 5 și de la 11 la 17.

               Întrebarea 1

               Indicați denumirea științifică a speciei.

               Întrebarea 2

               Facultativ: Indicați denumirea comună a speciei în limba națională.

               Întrebarea 3

               Indicați dacă specia este considerată ca fiind prezentă pe teritoriul statului membru (cu excepția regiunilor ultraperiferice, dacă este cazul).

               Întrebarea 4

               Dacă răspunsul la întrebarea 3 este „Da”, furnizați un fișier cu date referitoare la distribuția speciilor, în aplicarea Directivei 2007/2/CE. Fișierul trebuie să utilizeze tipurile de obiecte spațiale definite în anexa IV secțiunea 18 („Distribuția speciilor”) din Regulamentul (UE) nr. 1089/2010 de punere în aplicare a directivei menționate anterior. Informațiile privind modelele de reproducere și de răspândire se specifică utilizând listele de coduri corespunzătoare.

               Întrebarea 5

               Facultativ: Furnizați orice informații suplimentare considerate necesare pentru a explica răspunsurile la întrebările de la 1 la 4.

               Întrebarea 6

               Indicați dacă în cursul perioadei de raportare au fost emise autorizații conform articolului 8 alineatul (2) și/sau articolului 9 alineatul (6) din Regulamentul (UE) nr. 1143/2014 pentru această specie.

               Întrebarea 7

               Se completează numai dacă răspunsul la întrebarea 6 este „Da”.

               Pentru fiecare an calendaristic la care se referă raportul, indicați numărul de autorizații conform articolului 8 din Regulamentul (UE) nr. 1143/2014 pentru fiecare categorie de scop, precum și numărul sau volumul total corespunzător al exemplarelor care fac obiectul acestor autorizații, inclusiv unitatea de măsură (număr de exemplare, kg de semințe etc.).

               Întrebarea 8

               Facultativ: Furnizați orice informații suplimentare considerate necesare pentru a explica răspunsurile la întrebările 6 și 7.

               Întrebarea 9

               Pentru fiecare an calendaristic la care se referă raportul, furnizați tabelul completat în ceea ce privește inspecțiile necesare în temeiul articolului 8 alineatul (8) din Regulamentul (UE) nr. 1143/2014.

               Întrebarea 10

               Facultativ: Furnizați orice informații suplimentare considerate necesare pentru a explica răspunsul la întrebarea 9. Oferiți detalii, în special cu privire la motivele pentru care nu au fost efectuate inspecții și nu există acțiuni planificate.

               Întrebarea 12

               Informațiile se pot furniza grupând populațiile distincte ale speciilor care fac obiectul aceleiași sau acelorași măsuri de eradicare rapidă în conformitate cu articolul 17 din Regulamentul (UE) nr. 1143/2014. În cazul în care populații diferite sunt abordate prin măsuri diferite, informațiile trebuie prezentate pentru fiecare populație în parte.

               –Indicați data de început a măsurii (măsurilor).

               –Indicați durata estimată sau data efectivă de încetare a aplicării măsurii (măsurilor), dacă aceasta (acestea) au fost încheiate în cursul perioadei de raportare.

               –Indicați partea teritoriului statului membru în care măsura sau măsurile sunt aplicate (regiune sau altă unitate administrativă corespunzătoare).

               –Indicați regiunea sau regiunile biogeografice ale acestei părți a teritoriului, conform dispozițiilor Directivei 92/43/CEE
                  1
               .

               –Dacă este relevant, indicați subunitatea sau subunitățile bazinului hidrografic în care se aplică măsura sau măsurile, conform dispozițiilor Directivei 2000/60/CE
                  2
               .

               –Dacă este relevant, indicați subregiunea sau subregiunile marine în care se aplică măsurile, conform dispozițiilor Directivei 2008/56/CE
                  3
               .

               –Indicați denumirea sau denumirile științifice ale speciilor nevizate afectate în mod negativ de măsură (măsuri).

               –Pentru fiecare specie nevizată afectată se indică tipul de impacturi negative observate. Acestea ar putea fi directe (de exemplu, capturarea accidentală a unor speciilor nevizate) sau indirecte (de exemplu, impactul asupra unor specii nevizate care se hrănesc cu specii vizate otrăvite). În cazul în care impacturile negative observate sunt legate de un grup de taxoni, informațiile se pot furniza pentru grupul respectiv.

               Întrebarea 13

               Facultativ: Furnizați orice informații suplimentare considerate necesare pentru a explica răspunsurile la întrebările 11 și 12. Oferiți detalii, în special cu privire la motivele pentru care nu au fost luate măsuri și nu există acțiuni planificate.

               Întrebarea 15

               Informațiile se pot furniza grupând populațiile distincte ale speciilor care fac obiectul aceleiași sau acelorași măsuri de gestionare în conformitate cu articolul 19 din Regulamentul (UE) nr. 1143/2014. În cazul în care populații diferite sunt abordate prin măsuri diferite, informațiile trebuie prezentate pentru fiecare populație în parte.

               –Indicați data de început a măsurii (măsurilor).

               –Indicați durata estimată sau data efectivă de încetare a aplicării măsurii (măsurilor), dacă aceasta (acestea) au fost încheiate în cursul perioadei de raportare.

               –Indicați obiectivul măsurii sau măsurilor de gestionare.

               –Indicați partea teritoriului statului membru în care măsura sau măsurile sunt aplicate (regiune sau altă unitate administrativă corespunzătoare).

               –Indicați regiunea sau regiunile biogeografice ale acestei părți a teritoriului, conform dispozițiilor Directivei 92/43/CEE.

               –Dacă este relevant, indicați subunitatea sau subunitățile bazinului hidrografic în care se aplică măsura sau măsurile, conform dispozițiilor Directivei 2000/60/CE.

               –Dacă este relevant, indicați subregiunea sau subregiunile marine în care se aplică măsurile, conform dispozițiilor Directivei 2008/56/CE.

               –Indicați denumirea sau denumirile științifice ale speciilor nevizate afectate în mod negativ de măsură (măsuri).

               –Pentru fiecare specie nevizată afectată se indică tipul de impacturi negative observate. Acestea ar putea fi directe (de exemplu, capturarea accidentală a unor specii nevizate) sau indirecte (de exemplu, impactul asupra unor specii nevizate care se hrănesc cu specii vizate otrăvite). În cazul în care impacturile negative observate sunt legate de un grup de taxoni, informațiile se pot furniza pentru grupul respectiv.

               Întrebarea 16

               Facultativ: Furnizați orice informații suplimentare considerate necesare pentru a explica răspunsurile la întrebările 14 și 15. Oferiți detalii, în special cu privire la motivele pentru care nu au fost luate măsuri și nu există acțiuni planificate.

               Întrebarea 17

               Facultativ: Furnizați informații privind impactul speciilor asupra biodiversității și a serviciilor ecosistemice aferente, inclusiv asupra speciilor indigene, a siturilor protejate, a habitatelor pe cale de dispariție. În plus, furnizați informații privind impacturile sociale și economice ale speciilor, precum și impactul asupra sănătății și a siguranței umane.

               SECȚIUNEA B

               Secțiunea B se completează pentru fiecare dintre speciile alogene invazive de interes pentru statul membru, în temeiul articolului 12 alineatul (2) din Regulamentul (UE) nr. 1143/2014.

               Întrebarea 2

               Indicați denumirea științifică a speciei.

               Întrebarea 3

               Facultativ: Indicați denumirea comună a speciei în limba națională.

               Întrebarea 4

               Se indică dacă specia este considerată ca fiind prezentă pe teritoriul statului membru (cu excepția regiunilor ultraperiferice, dacă este cazul).

               Întrebarea 5

               Facultativ: A se vedea întrebarea 4 din secțiunea A.

               Întrebarea 6

               Dacă este cazul, indicați ce măsuri sunt aplicate pentru specia respectivă.

               Întrebarea 7

               Facultativ: Furnizați orice informații suplimentare considerate necesare pentru a explica răspunsurile la întrebările 1-6.

               SECȚIUNEA C

               Întrebarea 1

               Furnizați linkul către informațiile disponibile pe internet în conformitate cu articolul 8 alineatul (7) din Regulamentul (UE) nr. 1143/2014.

               Întrebarea 2

               Furnizați un document (sau link-ul către acest document) care descrie planul (planurile) de acțiune menționat(e) la articolul 13 alineatul (2) din Regulamentul (UE) nr. 1143/2014.

               Întrebarea 3

               Utilizați codurile de mai jos pentru a indica ce căi prioritare au fost abordate și speciile alogene invazive de interes pentru Uniune vizate de fiecare dintre aceste căi:

                        Cale

                        Cod

                        1. ELIBERAREA ÎN NATURĂ

                        Control biologic

                        1.1

                        Controlul eroziunii/stabilizarea dunelor (paravânturi, garduri vii,...)

                        1.2

                        Activități de pescuit în natură (inclusiv pescuit sportiv)

                        1.3

                        Vânătoare

                        1.4

                        „Îmbunătățiri” ale peisajului/florei/faunei sălbatice

                        1.5

                        Introducere în scopul conservării sau gestionării faunei sălbatice

                        1.6

                        Eliberarea în natură pentru utilizare (altele decât cele menționate mai sus, de exemplu blană, transport, uz medical)

                        1.7

                        Alte tipuri de eliberare intenționată

                        1.8

                        2. IEȘIREA DIN SPAȚIILE IZOLATE

                        Agricultură (inclusiv materii prime pentru biocombustibili)

                        2.1

                        Acvacultură/maricultură

                        2.2

                        Grădină botanică/grădini zoologice/acvarii (cu excepția acvariilor domestice)

                        2.3

                        Specii de animale de companie/pentru acvarii/pentru terarii (inclusiv hrana vie pentru speciile respective)

                        2.4

                        Animale de crescătorie (inclusiv animalele aflate sub un control limitat)

                        2.5

                        Silvicultură (inclusiv împădurire sau reîmpădurire)

                        2.6

                        Crescătorii de animale pentru blană

                        2.7

                        Horticultură

                        2.8

                        Scop ornamental, altul decât horticultura

                        2.9

                        Cercetare și reproducere ex situ (în unități)

                        2.10

                        Hrană vie și momeală vie

                        2.11

                        Alte tipuri de ieșire din spații izolate

                        2.12

                        3. TRANSPORT – CONTAMINANT

                        Material de pepinieră contaminant

                        3.1

                        Momeală contaminată

                        3.2

                        Contaminant alimentar (inclusiv în hrana vie)

                        3.3

                        Contaminant pe animale (cu excepția paraziților și a speciilor transportate de gazde/vectori)

                        3.4

                        Paraziți pe animale (inclusiv speciile transportate de gazde și vectori)

                        3.5

                        Contaminant pe plante (cu excepția paraziților și a speciilor transportate de gazde/vectori)

                        3.6

                        Paraziți pe plante (inclusiv speciile transportate de gazde și vectori)

                        3.7

                        Contaminanți ai semințelor

                        3.8

                        Comerțul cu lemn

                        3.9

                        Transportul de materiale provenind din habitate (sol, vegetație,...)

                        3.10

                        4. TRANSPORT – „PASAGER CLANDESTIN”

                        Echipament de pescuit

                        4.1

                        Container/vrac

                        4.2

                        „Pasageri clandestini” în sau pe avion

                        4.3

                        „Pasageri clandestini” pe navă (cu excepția apei de balast și a depunerii de organisme vegetative pe coca navelor)

                        4.4

                        Utilaje/echipamente

                        4.5

                        Persoane și bagajele/echipamentele acestora (în special turism)

                        4.6

                        Ambalaje din materii organice, în special din lemn

                        4.7

                        Apă de balast pe nave

                        4.8

                        Depuneri de organisme vegetative pe coca navelor

                        4.9

                        Vehicule (automobil, tren,...)

                        4.10

                        Alte mijloace de transport

                        4.11

                        5. CORIDOR

                        Căi navigabile/bazine/mări interconectate

                        5.1

                        Tuneluri și poduri terestre

                        5.2

                        6. NATURALĂ

                        Răspândirea naturală transfrontalieră a speciilor alogene invazive care au fost introduse prin căile 1–5

                        6.1

               Întrebarea 4

               Furnizați un document (sau link-ul către acest document) care descrie sistemul de supraveghere menționat la articolul 14 din Regulamentul (UE) nr. 1143/2014.

               Întrebarea 5

               Furnizați un document (sau link-ul către acest document) care descrie sistemul de control oficial instituit în temeiul articolului 15 din Regulamentul (UE) nr. 1143/2014, inclusiv descrierea procedurilor utilizate pentru a asigura schimbul de informații relevante și coordonarea eficientă și eficace între toate autoritățile implicate în procesul de verificare, astfel cum se prevede la articolul 15 alineatul (7) din Regulamentul (UE) nr. 1143/2014.

               Întrebarea 6

               Furnizați un document (sau link-ul către acest document) care descrie măsurile luate în legătură cu prezența unei specii alogene invazive și eventualele acțiuni pe care cetățenii au fost invitați să le întreprindă.

               Întrebarea 7

               Furnizați un document (sau link-ul către acest document) cu informații privind costul acțiunilor întreprinse pentru îndeplinirea cerințelor Regulamentului (UE) nr. 1143/2014, dacă sunt disponibile. În măsura posibilului, prezentați detalii privind costurile fiecărei acțiuni specifice (de exemplu, consolidarea capacităților, funcționarea sistemului de supraveghere, desfășurarea controalelor oficiale, punerea în aplicare a măsurilor de eradicare rapidă sau de gestionare) și includeți informații relevante privind recuperarea costurilor și beneficiile măsurilor întreprinse (costurile daunelor evitate, daunele evitate pentru biodiversitate și serviciile de ecosistem conexe, contribuția la alte obiective ale UE, daunele evitate pentru sănătatea umană, siguranță și economie), dacă sunt disponibile.

               Întrebarea 8

               Facultativ: Prezentați un document (sau link-ul către acest document) cu orice alte informații pe care statul membru dorește să le adauge în ceea ce privește punerea în aplicare a Regulamentului (UE) nr. 1143/2014, în plus față de informațiile cerute în acest format.

                     (1)
                  Directiva 92/43/CEE a Consiliului privind conservarea habitatelor naturale și a speciilor de faună și floră sălbatică (JO L 206, 22.7.1992, p. 7).

                     (2)
                  Directiva 2000/60/CE a Parlamentului European și a Consiliului din 23 octombrie 2000 de stabilire a unui cadru de politică comunitară în domeniul apei (JO L 327, 22.12.2000, p. 1).

                     (3)
                  Directiva 2008/56/CE a Parlamentului European și a Consiliului din 17 iunie 2008 de instituire a unui cadru de acțiune comunitară în domeniul politicii privind mediul marin (JO L 164, 25.6.2008, p. 19).


title: REGULAMENTUL DE PUNERE ÎN APLICARE (UE) …/… AL COMISIEI de modificare a Regulamentului (CE) nr. 889/2008 în ceea ce privește hrana anumitor animale de acvacultură ecologice

text:
               REGULAMENTUL DE PUNERE ÎN APLICARE (UE) …/… AL COMISIEI

               din 17.5.2017

               de modificare a Regulamentului (CE) nr. 889/2008 în ceea ce privește hrana anumitor animale de acvacultură ecologice

               (Text cu relevanță pentru SEE)

               COMISIA EUROPEANĂ,

               având în vedere Tratatul privind funcționarea Uniunii Europene,

               având în vedere Regulamentul (CE) nr. 834/2007 al Consiliului din 28 iunie 2007 privind producția ecologică și etichetarea produselor ecologice, precum și de abrogare a Regulamentului (CEE) nr. 2092/91
                  1
               , în special articolul 15 alineatul (2) și articolul 16 alineatul (1),

               întrucât:

               (1)Regulamentul (CE) nr. 834/2007 stabilește cerințe de bază privind producția ecologică de animale de acvacultură, inclusiv cerințe referitoare la hrana pentru animale. Regulamentul (CE) nr. 889/2008 al Comisiei
                  2
                stabilește norme detaliate de punere în aplicare a respectivelor cerințe.

               (2)Articolul 15 alineatul (1) litera (d) punctul (i) din Regulamentul (CE) nr. 834/2007 prevede că peștii și crustaceele trebuie să fie hrăniți cu hrană care satisface cerințele nutriționale ale animalelor în diversele etape de dezvoltare ale acestora.

               (3)Articolul 25l din Regulamentul (CE) nr. 889/2008 stabilește norme specifice privind hrana destinată anumitor animale de acvacultură menționate în secțiunile 6, 7 și 9 din anexa XIIIa la respectivul regulament. Obiectivul normelor prevăzute la articolul respectiv este să acorde prioritate hranei disponibile în mod natural, atunci când aceasta este disponibilă.

               (4)În conformitate cu articolul 25l alineatul (1) din Regulamentul (CE) nr. 889/2008, animalele în cauză trebuie să fie hrănite cu hrană care se găsește în mod natural în iazuri și lacuri. Articolul 25l alineatul (2) din regulamentul menționat anterior permite utilizarea alimentelor ecologice de origine vegetală sau a algelor marine, atunci când resursele naturale de hrană nu sunt disponibile în cantități suficiente. Articolul 25l alineatul (3) literele (a) și (b) din regulamentul menționat anterior stabilesc procentele maxime de făină de pește și ulei de pește care pot fi incluse în rația de hrană a Pangasius spp. și a creveților, atunci când se suplimentează hrana disponibilă în mod natural.

               (5)Hrana prezentă în mod natural este limitată sau inexistentă în stadiul de incubare. Statele membre au informat Comisia că normele privind alimentația creveților din familia Penaeidae, în special a creveților tigrați (Penaeus monodon), prevăzute la articolul 25l alineatul (3) litera (b) din Regulamentul (CE) nr. 889/2008, ar conduce la malnutriție și la creșterea mortalități dacă ar fi aplicate în stadiile juvenile într-un mediu de incubator.

               (6)Articolul 25l alineatul (1) din Regulamentul (CE) nr. 889/2008 prevede că animalele în cauză trebuie să fie hrănite cu hrană disponibilă în mod natural în iazuri și lacuri. Norma prevăzută la articolul menționat ar trebui să se refere numai la stadiile de creștere, în care animalele sunt ținute în iazuri și lacuri, și nu la mediile de incubare, în care hrana disponibilă în mod natural este insuficientă. Acest lucru este în mod special relevant de la 31 decembrie 2016, moment de la care, în conformitate cu articolul 25e alineatul (3) din Regulamentul (CE) nr. 889/2008, animalele de acvacultură tinere care fac obiectul unor condiții de gestionare neecologice nu mai pot fi introduse într-o exploatație ecologică. Înainte de această dată, se permitea introducerea unui procent de animale tinere neecologice într-o exploatație ecologică, după un stadiu de incubare în cadrul unei gestionări neecologice.

               (7)În plus, grupul de experți pentru consultanță tehnică în domeniul producției ecologice („EGTOP”), instituit prin Decizia 2009/427/CE a Comisiei
                  3
               , a confirmat faptul că normele specifice stipulate la articolul 25l alineatul (3) literele (a) și (b) din Regulamentul (CE) nr. 889/2008 sunt adecvate numai pentru stadiile de creștere
                  4
               . EGTOP consideră că limitările privind făina și uleiul de pește prevăzute la articolul respectiv nu permit satisfacerea cerințelor nutriționale ale animalelor în cursul primelor stadii de viață, când acestea se află într-un mediu de incubare.

               (8)Comisia a identificat necesitatea de a modifica normele privind hrana anumitor animale de acvacultură prin clarificarea faptului că aceste norme se aplică numai în stadiile de creștere. Pentru a ajunge la această concluzie, Comisia a ținut cont de cerința de a satisface cerințele nutriționale ale animalelor în diversele etape de dezvoltare ale acestora în conformitate cu articolul 15 alineatul (1) litera (d) punctul (i) din Regulamentul (CE) nr. 834/2007, de obiectivul articolului 25l din Regulamentul (CE) nr. 889/2008 de a se acorda prioritate hranei disponibile în mod natural atunci când aceasta este disponibilă, precum și de avizul EGTOP.

               (9)Prin urmare, Regulamentul (CE) nr. 889/2008 ar trebui modificat în consecință.

               (10)Măsurile prevăzute în prezentul regulament sunt conforme cu avizul Comitetului pentru producția ecologică,

               ADOPTĂ PREZENTUL REGULAMENT:

               Articolul 1

               Regulamentul (CE) nr. 889/2008 se modifică după cum urmează:

               Articolul 25l alineatul (1) se înlocuiește cu următorul text:

               „(1) În stadiile de creștere, animalele de acvacultură menționate în anexa XIIIa secțiunile 6, 7 și 9 trebuie să fie hrănite cu hrana disponibilă în mod natural în iazuri și lacuri.”

               Articolul 2

               Prezentul regulament intră în vigoare în a treia zi de la data publicării în Jurnalul Oficial al Uniunii Europene.

               Prezentul regulament este obligatoriu în toate elementele sale și se aplică direct în toate statele membre.

               Adoptată la Bruxelles, 17.5.2017.

                     Pentru Comisie

                     Preşedintele
                     Jean-Claude JUNCKER

                     (1)
                  JO L 189, 20.7.2007, p. 1.

                     (2)
                  Regulamentul (CE) nr. 889/2008 al Comisiei din 5 septembrie 2008 de stabilire a normelor de aplicare a Regulamentului (CE) nr. 834/2007 al Consiliului privind producția ecologică și etichetarea produselor ecologice în ceea ce privește producția ecologică, etichetarea și controlul (JO L 250, 18.9.2008, p. 1).

                     (3)
                  Decizia 2009/427/CE a Comisiei din 3 iunie 2009 de constituire a grupului de experți pentru consultanță tehnică în domeniul producției ecologice (JO L 139, 5.6.2009, p. 29).

                     (4)
                  Raport final: http://ec.europa.eu/agriculture/organic/sites/orgfarming/files/final_report_egtop_on_aquaculture_part-c_en.pdf.